Pasākums skolēniem “***Viļakas un tās apkārtnes*** ***vēstures erudīts***”

**Pasākuma organizētājs**: Viļakas muzejs.

**Pasākuma mērķis un uzdevumi**:

**Pasākuma mērķis**: Viļakas apkārtnes vēstures izzināšana.

**Pasākuma uzdevumi**:

1. Veicināt skolēnu interesi par Viļakas apkārtnes vēsturi;
2. Iepazīstināt skolēnus ar Viļakas apkārtnes nozīmīgākajiem vēstures notikumiem un cilvēkiem;
3. Pilnveidot skolēnu spējas strādāt komandā, diskutēt un pieņemt lēmumus;
4. Iepazīstināt skolēnus ar dažādām pieejām vēstures izzināšanā.

**Pasākuma dalībnieki**:

1. Balvu novada skolu (9.-12. klašu) skolēni;
2. Vēstures skolotājs no savas skolas piesaka vienu vai vairākas komandas 3 cilvēku sastāvā līdz 07.10.2022. plkst. 17.00. No vienas skolas var pieteikties vairākas komandas, vienas komandas dalībnieki var būt arī no jauktajām klasēm. Pieteikums jāsūtā uz epasta adresi: vilakamuzejs@balvi.lv;
3. Pieteikuma paraugs pielikumā.

**Pasākuma vieta un laiks**:

Pasākums notiek 2022.gada 14.oktobrī.

Pasākuma norises vieta: Viļakas muzeja izstāžu zāle, Klostera ielā 1.

**Pasākuma norise**:

13.00 pasākuma atklāšana. Skolēni tiek iepazīstināti ar erudīcijas pasākuma noteikumiem un gaitu;

13.00-15.30 pasākuma norise;

15.30.-15.50 rezultātu apkopošana;

16.00.-16.30 rezultātu paziņošana un apbalvošana.

**Pasākuma uzdevumi un vērtēšana**:

Pasākumā ir 3 kārtu jautājumi pa 10 jautājumiem un papildkārta kurā doti vēsturiskie notikumi, kuri jāsaliek hronoloģiskā secībā.

1.kārtas jautājumi uz kuriem vajag atbildēt ar vārdiem- jā vai nē;

2.kārtas jautājumi ar 4 atbildes iespējām;

3.kārtas jautājumi bez atbildes iespējām;

Papildkārtā Viļakas apkārtnes vēstures notikumi ir jāsakārto pareizi hronoloģiska secībā.

Par 1.kārtas pareizo atbildi var iegūt **1 punktu**;

Par 2.kārtas pareizo atbildi var iegūt **3 punktus**;

Par 3.kārtas pareizo atbildi var iegūt **5 punktus;**

Maksimālais punktu skaits trīs kārtās 90 punkti.

**Papildkārtā** par katru pareizo hronoloģisko atbildi **1 punkts**, kopā var iegūt 10 punktus.

Pavisam kopā konkursā var iegūt 100 punktus.

**Pasākuma vērtēšana, apbalvošana**:

Katrai komandai punktus skaita brīvpratīgie palīgi;

Pasākumā uzvar komanda, kura saņēmusi kopvērtējumā visvairāk punktus. Ja vairākas komandas saņem vienādu punktu skaitu, tiek noteikts papildkārtas uzdevums, līdz viena komanda iegūst vairāk punktu nekā cita. Ja punktu skaits kādai komandai būs vienāds arī pēc papildkārtas, tad tiks noteikti vēl papildus jautājumi, līdz viena komanda iegūs punktu pārsvaru;

Pasākumā tiek piešķirta 1. – 3. vieta pēc iegūto punktu kopsummas;

Pasākuma pirmo trīs vietu uzvarētāji tiek apbalvoti ar diplomiem un vērtīgām pārsteiguma balvām;

Pārējie dalībnieki saņem pateicības par piedalīšanos erudīcijas konkursā.

Nolikumu sastādīja Viļakas muzeja vadītāja Rita Gruševa

PIETEIKUMS

PASĀKUMAM “***Viļakas un tās apkārtnes*** ***vēstures erudīts 2022***”

Komandas nosaukums-\_\_\_\_\_\_\_\_\_\_\_\_\_\_\_\_\_\_\_\_

Dalībnieki (vārds, uzvārds):

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skolotāja vārds, uzvārds paraksts